Safōna, "Safo", "Sapfo" (gr. Σαπφώ, uac. "Sappho") – nojsuawniyjšo pōytka starožytny Grecyje s přeuōma VII a VI wieka p.n.Kry. , znoċno předstowicielka pōyzyje liryčny (liryka eolsko). Pochodziōua s Mitelany na wyspie Lesbos. Bōua cerōm Skamadrymanosa i Kleuis. Miarkuje sie, iže pochodziōua s arystokratyčny familije. Wydaua sie za zabranygo handlyřa. W časie breweryjōw na wyspie musiaua s niyj uchodzować. Schrōńōua sie na Sycylyji, niyskoři wroco nazod na Lesbos. Wedle powiarki ôbmiyuowaua sie niyščyńśliwiy we Faōniy i hopnōua ze skouy na wyspie Leukada. Twōrčość (zawarto bez njōm we 9 ksiyngach) zachowaua sie we fragmyntach: "Hymny do bogōw" "Piyśnie wyselne" "Piyśnie miyuosne" "Piyśnie do kamratek" Safōna wkludziyua wuosno miara wieršowo (strofa saficko). Bōua inspiracyjōm lo Katullusa, kery jedyn jeji wierš přetuplikowou na uacina, a na wiela zbiyrou szprymy. Do twōrčościy Safōny nawiōnzywauo wiela pōytōw starožytnich i teroźnich: Ôwidjuš - "List Safo do Faōna" we "Heroidy" Maria Pawlikowska-Jasnorzewska - "Rōuzy do Safōny" we "Krystalizacyje"